
1.  A PANNON RÉGIÓ GASZTRONÓMIÁJA

A Slavonija (Szlavónia), Baranja (Baranya), Posavina (Száva mente), Podravina (Dráva mente) i Srijem (Szeremség) bőtermő területeit felölelő Pannón síkság többnyire mezőgazdasági kiterjedésű területei képezik a falusi turizmus alap forrásait. A kedvező klíma és a talaj összetétele lehetővé teszik a helyi lakósság számára, hogy sikeresen foglalkozhasson a mezőgazdasággal, zöldség termesztéssel, szőlészettel, szarvas-marha és szárnyasok tenyésztésével, vadászattal, halászattal és egyéb olyan tevékenységekkel, amelyekkel biztosítják az alapanyagot a minőségi ételek elkészítéséhez. Az ételnek ezen a vidéken mindig is nagy jelentősége volt. A nehéz fizikai munka megkövetelte a magas kalória- és zsírtartalmú ételeket. Az étel ezzel egy időben a tekintély kifejező eszköze is volt. Egy család tekintélye nemritkán a leölt sertés számától és az ebből nyert zsír mennyiségétől függött. Ezért egyáltalán nem meglepő az ételek kínálatának gazdagsága és azok minősége. Nagyon ok ételt készítettek el gondoskodó nagyanyáink ügyes kezei; hosszú órákat töltöttek a tűzhely mellett, hogy az elengedhetetlenül közös asztal köré összegyűlő családnak minden falatját a legjobb tudásuk szerint készítsék el. A történelmi és a gazdasági migrációk sok családot kényszeríttetek arra, hogy éppen ezen a bőtermő, nemes lelkű emberek által lakott síkságon leljenek otthonra. Eredeti otthonaikból magukkal hozták a szokásaikat, így az ételkészítési szokásokat is. Ugyanekkor Pannóniát megjárták a nem jó szándékú „vendégek” is, akik erővel igyekeztek a helyi lakosság identitását kitörölni, kitörölni a múltat, a szokásokat, a hitet, az étkezési szokásokat és egy másik jövőt ráerőszakolni az itt élő emberekre. Ezekben a nehéz időkben is fel tudtuk ismerni a jó falatot és tőlük átvenni mindazt, ami jó, hozzáigazítani azt saját ízlésünkhöz és „bosszantva őket” élvezni az étel ízét és az otthon melegét. Napjainkban büszkén tanúsíthatjuk, hogy az egyik gasztronómiailag leggazdagabb európai régiójában élünk. Így, napjaink ételeiben felismerhető Bécs, Pest, Prága, Kelet, továbbá az olasz, szlovák, zagorjei, likai, dalmát és sok más konyha hatása. 

Mivel tápláló ételt igényeltek, az ételt többnyire disznózsírral készítették, disznó- és szárnyas húsból, és valamivel kevesebb készült vadhúsból és halból. Az ételt gyakran paprikával ízesítették és ezek az ételek nemritkán csípősen lettek elkészítve (paprikás, gulyás, čobanac (hagyományos szlavóniai étel – ford.megj.), halpaprikás). Elterjedt volt a zöldség főzelékként való elkészítése, melyet a rántás tartott össze (pl. babból, kelkáposztából, káposztából és egyébből készítették). Közkedveltek voltak a sűrű levesek, amelyeket kanállal fogyasztottak. A házigazdák külön büszkeségét képezték a híres disznóvágások különböző szárított húsai, ezen vidék remekművei kulen (disznósajt), kulenova seka, házi húsos kolbász, szárított sonka, véres hurka, svárgli, tepertő, vagy pedig zsírral felöntött kolbász és oldalas. A kulent, amelyet a legjobb húsfalatokból készítettek, és amelyet a legvastagabb bélbe töltöttek, majd ezt követően nagy türelemmel gondját viselték több hónapon át – csak kivételes alkalmakkor fogyasztották. Külön megtiszteltetésnek vették barátaink, hogy ezeken a fenséges falatokon osztoztunk velük. Napjainkban bőséggel rendelkezünk vele és kínáljuk családunk valamennyi jóakarójának, és valamennyi kereskedelmi egységben gasztronómiánk ékköveként tündököl. A nehéz időkben is, amikor a környező vidékeken az éhínség veszélyeztette a helyi lakósságot, a kenyérből soha nem volt hiány. A pogácsát gyakran vegyes lisztből készítették, kezdve az egyszerűektől egészen az ünnepi pogácsáig. Közkedveltek voltak a különböző tésztákból készített ételek, vagy levesbe főzve vagy önálló eledelként, például a káposztás kocka, mákos vagy túrós metélt, szilvás gombóc. Érdekesek az olyan tápláló ételek, mint a polenta, melyet gyakran sült szalonna és tejtermékek egészítenek ki. A tehéntúró, tejföl, aludtej, hagyma, szalonna, zsír – mindez kenyérre kenve, gyakran ebből állt össze a szlavóniai ember reggelije, de vacsorája is. Valamennyi zöldségfajtát szívesen használnak főzelékek alapanyagaként, de friss vagy savanyított salátának is. Minden hagyományos ebéd levessel indít, ez készülhet zöldségből, húsból, szárnyasból vagy lehet ez akár a „zafrigana čorba”-nak nevezett leves (rántott leves-ford.megj.), amelyet gyakran früstükként (reggelire-ford.megj.) is fogyasztottak. Hogy az édességekről ne is beszéljünk: kezdve a kelt tésztáktól egészen a legfinomabb, sok tojásból, vajból és dióból készült krémes tortákig. 

Pannónia lakosságának életében sok olyan esemény volt, mely alkalmat adott a válogatott étkeknek. Ide sorolandók az alkalomhoz kötött ételek, úgymint: aratás, születés, eljegyzés, esküvő, egyházi ünnepek (Karácsony, Húsvét, farsang), a jól ismert disznóvágások, fonó esték, búcsú és egyéb alkalmak. Ami az étel elkészítését illeti, pannóniai térségünk egész területén, valamennyi itt felsorolt és itt meg nem nevezett étel nagy részénél is igen sok a közös vonás. Egymástól csak árnyalatokban különböznek. 

Téves lenne feltételezni, hogy ezen a vidéken mindig „fenékig tejfel” volt az élet. A történelem során voltak nagyon keserű időszakok is, amikor nehéz volt megélni. Üres karámok és padlások mellett szerényebben étkeztek, de mégis könnyebben éltek és jobbakat ettek, mint szomszédaink. És amikor mindenét elvették a pannóniai paraszt embernek, akkor sem éhezett. Ezen alkalommal is nyissuk meg széles és mély lelkünket, legyünk jószívű és őszinte házigazdák, mutassuk meg a jól ismert nagylelkűségünket és vendégszeretetünket, osszuk meg vendégeinkkel a finom falat fogyasztásával járó örömöt, és örüljünk az elért gazdasági eredményeknek, melyek lehetővé tették számunkra, hogy foglalkozzunk a turizmussal. Céljaik megvalósítása során ne feledkezzenek meg a következő idézetekről: „Nincs őszintébb szeretet, mint az étel iránt tanúsított szeretet” (B.Shaw),  „Az étel nem gyógyszer, de gyógyít.” dr.Roko Živković. 

A IV. modulhoz kapcsolt szeminárium anyagának összeállítása során a fókusz csoportoknál nyert eredmények adták a célok meghatározásának alapjait. A szeminárium fő célja a meglévő tudásanyag elmélyítése, illetve újabb tudásanyag és képességek megszerzése az adott területen. Mivel tudatosult, hogy a csodálatos Pannon síkság valamennyi komparatív előnye önmagában még nem elegendő a vidéki turizmus hatékony fejlődéséhez, feltétlen szükségletté vált az emberi erőforrásokba történő befektetés. Az idő korláta komoly akadályt jelent a komolyabb edukációs eredmények elérésében ezen a nagyon is komplex területen, de a megszerzett tudás és készségek bizonyára jó alapokat jelentenek ezek sikeres elindításához és az újabbak kialakításához egy egész életen át tartó folyamatos tanulás során. 

A tananyagot több tematikai egység bemutatásán keresztül fogjuk ismertetni. Ezek a tematikai egységek a következő aktuális kérdéseket dolgozzák fel: a gasztronómia szerepe a falusi turizmus fejlődésében, a gasztronómia és a turizmus szinergikus hatásai, a helyes hőkezelési eljárások az étel elkészítése során, a hagyományos ételek fontossága a kínálatban, az ökológiai gazdaságban előállított élelmiszerek használatának előnyei, a helyes és az egészséges táplálkozás előnyei, az étel az egészségre gyakorolt hatása,  alternatív étkezési szokások (vegetarizmus, makrobiotika és diétás étkezés), a zöldség fogyasztásának fontossága, az élelem tárolása, egyes világhírű konyhák jellemzői, a reggelire és kiválasztott alkalmakra kínálandó ételek fajtái és kínálata, szokványos és rendkívüli alkalmakkor kínált ételek elkészítése és összeállítása, az étkezés megtervezése a természetben, a falusi környezetben zajló különböző eseményekhez kötődő (a helyi hagyományokhoz és szokásokhoz szorosan kapcsolódó) tematikailag csoportosított ételek, az asztal terítékei a napi étkezéshez, kommunikáció és viszonyulás a vendéghez, a pozitív légkör megteremtése, a vendég kívánságainak és igényeinek kifürkészése és teljesítése,  személyes- és munkahelyi higiéné, a bor és az étel, a bor ajánlása meghatározott ételcsoportokhoz, az étel- és étkezés higiéné, az ételszennyezés kiváltó okai, a tisztaság és az étel által továbbvihető fertőzések legyőzésének módozatai, a „hangulathoz igazodó” ételkínálat összeállítása, az ételkínálat gazdagsága és sokszínűsége, a vendég étkezési szokásainak tiszteletben tartása, illetve miden egyéb téma, amely a szeminárium részvevői részéről igényként lép fel. A szeminárium résztvevői heterogén összetétele ellenére, úgy látom, hogy valamennyien el fogják sajátítani a tervezett tananyagot és majdan a gyakorlatban alkalmazni is fogják a megszerzett tudásanyagot, ezzel hozzájárulva a kétoldalú érdekek kielégítéséhez (az egyik oldalon: a vendéglátó részére gazdasági eseményként, a másik oldalon: a vendég részéről, megelégedettségként). 

1.1. A gasztronómia helye a falusi turizmus fejlődésében

Az általános globalizáció idejében, amikor turisztikai indíttatásból az emberek a világűrbe, tengeralattjárókon vagy távoli egzotikus országokba utaznak, vagyis olyasmi iránt tanúsítanak érdeklődést, ami tegnap még elképzelhetetlen volt, felmerülhet a kérdés: az összturisztikai kínálatból (tekintettel szomszédaink erős és jól szervezett konkurenciájára) vajon lehet-e egy szeletet a miénk? 

Egyrészről érthető a megalapozott félelem, másrészről a válasz mégis: egy egyértelmű Igen. A siker elmaradhatatlan, amennyiben fel tudjuk ismerni a vendég kívánságait és elvárásait, és azoknak minőségileg eleget tudunk tenni. A kérdőívek kiértékelésénél látni fogjuk, hogy a modern vendég elvárásai messze felülmúlják a tiszta ágynemű és a teli gyomor iránti igényt. A turisztikai utazás leggyakoribb motívumai a következők: élvezet, szórakozás, élmény, attrakció, hobby, kaland, dinamika, új, ismeretlen, szokatlan dolgok élményének keresése. Nagy lett a természetbe való visszatérés iránti igény, felébredt az emberekben az ökológiai tudat. A vendégeket a szebb, tartalmasabb pihenés vonza, stressz nélkül, átélve minden helyzet által kínált lehetőséget. Az elvárások listáján előkelő helyen szerepel az új, helyi gasztronómiai specialitások iránti érdeklődés, a teljes értékű étrend, a válogatott, elsősorban egészséges étel, de ugyanakkor azok az ételek is, amelyek minőségükkel és küllemükkel magas színtű élvezetet tudnak nyújtani valamennyi érzékszervünknek. Nem ritka az az eset, amikor saját egyéni igényük szerint elkészített ételt kérnek, ez időnként vegetáriánus vagy makrobiotikai ételt jelent. Egyszóval – a vendégek szeretnék kielégíteni valamennyi materiális és lelki szükségletüket.

Tény, hogy a tömeges turizmus ideje leköszönőben van, a vonzerővel bíró célállomások azok, amelyek egyre inkább érdeklik a turistákat, és ezek a jó közúti megközelíthetőségüknek köszönhetően is egyre közelebb kerülnek. És egyre optimistábbá válunk, ha arra gondolunk, hogy a vendégek körében egyre nő az igény a gyakoribb és rövidebb kikapcsolódások, a természettel való találkozás iránt.

A falusi turizmus fejlődéséhez szükséges erőforrásaink óriásiak: a falusi életvitelhez és munkához kötődő, jól megőrzött és gazdag hagyományokból, a táj jellegzetességéből, a lakott település szervezettségéből, a ház körüli terület, a kert és az épületek belső tereinek berendezéséből, de ezzel egy időben a szokásokból, legendákból, énekekből, táncokból, folklórból erednek. A különös turisztikai élményt (amellett, hogy kielégítésre kerülnek a városi embernek a nyugalom, a csend, a tiszta levegő, az egészséges és tiszta természet, a szabad ég alatt történő kikapcsolódás, illetve a gyönyörű táj iránti igényei), a mi egyedüli gasztronómiánk jelenti: eredeti hazai étkeinket eredeti ősi alapanyagokból, a régi receptek szerint elkészítve. Ezt egészítsük ki még a kiváló borainkkal, a szorgalmas emberek veleszületett vendégszeretetével. Az élelem előállításának természetes ökológiai feltételei biztosítva vannak számunkra. Az ügyesebbek ezt bizonyára ki is használják, hogy odavonzzák az elkényeztetett, gazdag fogyasztókat, akik a jövedelemszerzési hajszából eredően elveszítették egészségüket és most, semmi pénzt nem sajnálva, igyekeznek egészségüket visszaszerezni vagy legalább megőrizni. Az étel és az egészség kapcsolódása mindenhol jelen van. Az elsődleges feladat a vendég igényeinek kielégítése. A vendég soha nem azért fog elindulni egy turisztikai utazásra, hogy nálunk elégítse ki az ételhez kapcsolódó elsődleges szükségletét (bármennyire is jó ez az ételkínálat), főleg nem akkor, ha azt a szomszédságában vagy még az úton bármely étteremben vagy motelben megkaphatja. Felmerül a kérdés: mely ételekről van itt szó? Amennyiben tudatában vagyunk annak, hogy a 21. század az élmények kora, hát igyekezzünk, hogy vendégeink számára minden egyes falat egy igazi gasztronómia élményt jelentsen, olyat, amelyre öröm visszaemlékezni és amiért érdemes visszatérni. Az étel minőségével egyaránt el fogjuk ragadtatni a bonviván és a hedonista típusú fogyasztót is. 

Éppen eredeti népi eledeleink (otthoni ízekkel), régies-hagyományos módon elkészítve, eredeti, ősi alapanyagokból elkészítve, melyeket a gazdaságokon állítottak elő, lehetőség szerint ökológiailag elfogadható módon, ezen felül a mutatósan és ízletesen elkészített ételek is, melyek energetikai egyensúlya helyes, biológiai értéke optimális – képezik még a legválogatósabb vendégek kritériumainak és elvárásainak megfelelő bizonyított minőséget. Olyan küllemű és anyagú edényben tálaljuk az ételt, amely harmonizál a falu hangulatával. Továbbá, nagyon fontos az egész tér hangulata is: kezdve a terített asztaltól, a természetes anyagokkal berendezett belső téren át egészen az égtájunkra jellemző építészeti és más, végiggondolt részletekig. Ha mindezt megfűszerezzük a híres vendégszeretetünkkel és az elengedhetetlen higiénés normákkal, a siker biztos nem fog elkerülni bennünket.  Egy kis fantáziával mindes egyes étkezésünk igazi attrakció lehet. Igyekezzünk minden alkalommal ilyen hangulatot varázsolni. 

1.2 A gasztronómia és a falusi turizmus szinergikus hatásai

Képzelje csak el azt a vendéget, akit az ébresztőóra helyett a kakas kukorékolása ébreszt, az ablakon keresztül beáramlik hozzá az éppen kivirágzott gyümölcsfa illata, hallja a madarak csicsergését, a szarvasmarha bőgését, a lovak nyerítését, a tyúkok kotkodálását (melynek tojásai hamarosan épp az ő tányérjába fognak kerülni) – hát nem rendkívüli dolog így kezdeni a napot? Épp ez az, amit a városban, annak valamennyi csillogása ellenére, nem tud megélni.  

Képzeljen el egy estét a folyó mentén. Egy rönkön ülünk, előttünk a bogrács, kezünkben a szilvapálinkás pohárkák, a tücsök ciripelése hallatszik, figyeljük a kis szikrák csillámlását és hallgatjuk a tűz lobogását, a levegőben száll a bársonyosan vörös hallé csodálatos illata. Az ég felé emelt fejjel kóstolgatjuk ezt a mennyei ízt, és mindezt - a számunkra oly kedves emberek társaságában, távol a városi szmogtól és rohanástól, mindattól, ami elronthatná a napunkat.

Az ilyen módon megteremtett hangulatban vendégeinknél elindítjuk a nosztalgia illatát és ízét, az emlékeket a régmúlt időkre, nagymamáink melegséget nyújtó szoknyáira, a számunkra oly kedves gyermekkorra, a családi otthon melegére, a gondtalan ifjúság legszebb napjaira, valamire, ami csak álmainkban  szokott csodaként visszatérni. Hát adjuk meg vendégeinknek, hogy éberen álmodhassanak, amíg mi gondoskodunk róluk. 

Mi az, amit a vendég ilyen környezetben megélt? Biztosítottuk számára a hangulatot, elindítottuk a képzelőerejét, nemesebbé tettük lelkét, „eladtuk a csodát”, feltöltöttük az elemeket, az itt töltött időt felejthetetlenné tettük és vágyat ébresztettünk benne arra, hogy gazdaságunkba ismét visszatérjen. 

Az étel megfelelő tálalása és kóstolása a vendéget az élvezetek és megelégedettség eddig soha nem tapasztalt világába vezeti be. A vendég jelenlétében elkészíteni az étel „IN”-né válik. A mi tájékunkon, sok kis és változatos célállomással minden egyes attrakcióvá válhat. A jó étel, a bor, a kellemes környezet, az érintetlen természet - mindez nagy érték, ezen alapulhat az etnoturizmus. Mindezt vendégeink értékelni fogják, jobban, mint amire számítanánk, majd újra meg újra visszatérnek és magukkal hozzák barátaikat is. Hiszen nem pont ez az, amire számítottunk? A Pannóniai síkság lakosainak életéhez és szokásaihoz köthető események így – egy kis fantáziával – gasztronómiai attrakcióvá varázsolhatók. 

Soha ne mi döntsük el, mi az, ami a vendég számára a legmegfelelőbb. A vendéggel együttműködve viseljük annak gondját, hogy ételünk minél megfelelőbb legyen, a nálunk töltött idejük pedig tartalmas, vagy ami még ennél is jobb: épp olyan, amilyenre ők vágynak. Állandóan tartsunk lépést az idővel, lessük vendégeink kívánságait – ebben az esetben a siker elkerülhetetlen. A fennmaradás és a siker imperatívusza a minőség, majd ismét és ismét a minőség!  A vendégek kerülik azokat a vendéglátókat, akik a gyors és az alap nélküli meggazdagodásra törekszenek. A vendégek nem szeretik a hagyomány, annak eredeti formájában történő „cementben történő tartósítását”.  Szükséges a civilizációs vívmányokhoz való igazodás, főképp ha a szállás, étkezés, környezet és egyéb higiénés előírásokról van szó. Éppen ezért az említett témának nagy figyelmet fogunk szentelni. 

2. AZ ÉLELMISZEREK ELKÉSZÍTÉSÉNEK TERMIKUS ELJÁRÁSAI 

A magasabb hőmérséklet hatásaként az élelmiszer kinézete, színe, illata, íze megváltozik és lehetővé teszi az étel könnyebb megrágását és emészthetőségét. Viszont a téves és szakszerűtlen eljárások alkalmazásával „a jóból nyerhetünk semmit” is. Az élelmiszerek termikus feldolgozásánál nagyon fontos jól kiválasztani a hő továbbítóját, a hő erejét és időtartamát. 

2.1. A zsír, mint a hő továbbítója 

A különböző termikus eljárásoknál a zsírok nagyon gyakran töltik be a továbbító szerepét. Ha a zsír túl magas hőmérsékletre hevül, rossz szagot érzünk, a zsír sötét színű lesz és elkezd füstölögni. Ilyenkor elindul a zsírsavak és a trigliceridek lebomlása, az ilyen zsír már káros az emberi szervezetre, és további negatív hatásokkal bír az élelem organoleptikus jellemzőire is. 

1. Táblázat A zsírok fajtái és az ajánlott hőmérséklet °C –ban.
	A zsírok fajtái
	Az ajánlott hőmérséklet °C-ban

	Napraforgó, len, szója, repce és pálma olaj
	200

	Olíva olaj, kókusz zsír, és magnövényekből előállított olaj
	180


	Disznózsír 
	                              170

	Margarin
	140

	Vaj 
	                              130


                                                      Forrás:Kuharstvo:udžbenik(Főzés tankönyv),J.Žuvela, A.G.M. Samobor 2002.

2.2. Blansírozás (előfőzés) vízben vagy zsiradékon történik 

A csontokat forrásban lévő vízben blansírozzuk, hogy a leves tiszta legyen. 

A klorofillt tartalmazó zöldségeket (spenót, káposzta, zöldborsó, brokkoli, blitva (zöldsaláta fajta-ford.megj.)) - hogy az megőrizze színét, illetve hogy eltávolítsuk belőle az éterikus olajakat (keserű íz) - forrásban lévő vízben blansírozzuk.

A dehidratált zöldségeket (bab, lencse, egyéb) hideg vízben blansírozzuk.

A pirítani való krumplit zsírban, 120 és 130°C közötti hőmérsékleten blansírozzuk.

2.3. A főzés történhet vízben vagy pára felett 

2.3.1. Főzés vízben 

Vízben főzni annyit jelent, az élelmiszert vízbe rakni, forrásig melegíteni, majd hagyni, hogy lassan főjjön, míg meg nem puhul. A hő továbbítója adott esetben a folyadék. 

· A krumplit és a szárított zöldséget hideg vízbe tesszük. 

· A húst, a halat és a szárnyasokat hideg vízbe tesszük fel főni, ha tiszta és erős levest szeretnénk készíteni, ha viszont ízletes, zamatos húst szeretnénk kapni, ugyanezeket forró vízbe tesszük. 

· A zöldséget, gyümölcsöt, rizst és tésztát forrásban lévő vízbe tesszük,  (ha a zöldséget ilyen módon, lefedve készítjük, az veszít szép zöld színéből, viszont nagyobb mértékben őrzi meg biológiai értékét).

2.3.2. Főzés pára felett 

A pára felett történő főzés a legmegfelelőbb módja az élelmiszerek puhításának, mert ilyen módon lehet leginkább megőrizni a biológiai értékét. A hő továbbítója ebben az esetben a víz párája. A víz kimossa és kivonja az élelmiszerek tartalmát, ugyanakkor a pára felett történő főzéssel valamennyi összetevő – kivéve a zsiradékot – megmarad az élelmiszerben. Az ilyen főzést dupla fenékkel rendelkező edényben (az élelmiszer a folyadék felett helyezkedik el) lehet elvégezni, az edényen lévő nehéz fedő visszatartja a párát; vagy  nyomás alatt lévő hermetikusan zárható edényben. A pára feletti főzéssel az élelmiszer természetes kinézete és annak biológiai értéke sokkal nagyobb mértékben megőrizhető, és a főzési idő is jelentősen lerövidül. 

2.4. Pirítás 

A pirítás az élelmiszerek meleg zsiradékban történő puhítását jelenti. A hőmérséklet 160 -180°C között mozog. A hő továbbítója ebben az esetben a zsír. A pirítás kevesebb, illetve több zsiradékon is történhet. 

Kevés zsiradékon serpenyőben kisebb húsdarabokat készítünk el (borda- és hússzelet, kerek vagy hosszúkás formájú hússzelet, hús csíkok, szárnyas, hal, krumpli) és egyéb élelmiszereket.

Az élelmiszer csak alulról melegszik át, ezért azt meg kell fordítani. 

Bő zsiradékon az élelmiszert nagy mennyiségű, felmelegített zsiradékon pirítjuk, így egyszerre és minden oldalról éri a hő. Így készítjük el az apró kék halat, giricet, tintahalat, szárnyast, egyebet.

A jól elvégzett pirítással tökéletes piroskás kérget nyerünk. Az élelmiszernek száraznak kell lennie, lisztbe forgatva. 

2.5. Panírozás 

A panírozáskor az élelmiszert bőven ellepi a felmelegített zsiradék, amelyben úszik. A hő továbbítója a 160 -180 °C felmelegített zsiradék.  Panírozás előtt az élelmiszert adagnyi vagy falatnyi nagyságokra szeljük, majd behempergetjük lisztbe, tojásba és zsemlemorzsába (panírozzuk). A panírozást követően az élelmiszerről (itatóssal) felitatjuk a felesleges zsírt. A panírozást lehet végezni fritőzben, mély edényben vagy légkeveréses sütőben. 

2.6. Szotírozás (piritás)

A szotírozás egy olyan eljárás, amikor az apró darabokra felszelt élelmiszert (kockák, csíkok, kisebb szeletek, borda szelet, kerek vagy hosszúkás formájú hússzelet,) a serpenyő gyors előre-hátramozgatásával tulajdonképpen megforgatjuk és gyorsan, rövid idő alatt megpirítjuk.  A zsiradékot, valamint a serpenyőt erősebben kell felmelegíteni (180 – 200 °C), ilyen módon a hús felszíne barnás színt kap; ez mintegy védi és elzárja a húst, így a húsban meglévő nedvek nem vésznek el, a hús jóízű lesz és nem szárad ki. Ezt követően a szotírozott húst tegyük át egy kisebb, felmelegített edénybe, a maradék zsiradékra pedig tegyünk rá egy kis vajat, levet, fehérbort, fűszereket és rövid idő alatt főzzük fel. Visszatesszük a pirított húst és hagyjuk, hogy lassan megszívja magát a mártással, de nem szabad főzni. Ajánlott a fiatalabb és puhább hús használata. Ugyanígy készíthető zöldségből is. 

2.7. Grillezés 

A grillezéshez kisebb szeletű húsokat használunk: hal, kagyló, lábasfejűek, vad, kolbász, szárnyas és zöldség. Ezek fiatal, puha és szaftos húsok. A hő továbbítója a 150-250°C-ra felmelegített meleg levegő. A húsokat olajjal kell átkenni, majd a jól felmelegített (220-250°C.) grillre kell őket ráhelyezni. Magas hőmérsékleten a hús felszínén levő fehérjék hirtelen összecsapódnak, kéreg képződik és a hús szaftos marad. Ezt követően a húst meg kell fordítani és 150 -200°C befejezni a sütést. A kisebb hússzeleteknek magasabb hőmérséklet kell, a vastagabbaknak alacsonyabb. A húst lapát segítségével forgassa, ne villával, hogy ne veszítsen a benne lévő nedvekből. 

Az apró halat egészben sütjük, a nagyobbakat szeletekre vágjuk. A nagyobb rákokat hosszában félbevágjuk, a kisebbeket egybe sütjük. A kagylókat páncéljukkal együtt sütjük, a lábasfejűeket pedig egészben. A zöldséget (krumpli, paprika, padlizsán, paradicsom) szeletekre vágva, egészben vagy fóliában süthetjük. 

Az energiaforrás függvényében a grilleket a következő fajtákra osztjuk: klasszikus, gáz, elektromos, vulkáni és indukciós.

2.8. Sütőben történő sütés 

A zárt térben, a sütőben történő sütés során az élelmiszert - amelyet minden oldalról ér a hő - a hő, és esetenként –részlegesen- a zsiradék is melegíti. A hőmérséklet 140 – 250 °C között mozog. Így sütjük a nagyobb hússzeleteket, a halat, a szárnyast, a puhatestűeket, a zöldséget, a pékárut, az édességeket és ehhez hasonlót.

2.8.1. A hús sütése 

Ehhez viszonylag fiatal, puha és szaftosabb húst választunk. A hő továbbítója fentről a nagyon meleg levegő, lentről pedig a felmelegedett zsiradék. A csontokat sütés előtt jó eltávolítani. A húst be kell sózni és színével lefelé a tepsibe rakni, leönteni a felmelegített zsiradékkal és elkezdeni annak sütését az előzőleg 200-220°-ra felmelegített sütőben. A húsnak a forró zsiradékkal történő leöntése azért történik, mert így hamarabb elzáródnak a hús pórusai, megállítható a hús ízletes nedveinek az elvesztése, illetve így hamarabb nyerünk a hús felszínén egy azt beborító pirosas kérget. Ezzel az eljárással a hús szaftosabb, ízletesebb marad, és kevesebbet veszít súlyából. A sütés ideje alatt a húst többször megöntözzük saját levével. Amikor a hús felső része kezd pirulni, megfordítjuk a másik oldalára, a hőmérsékletet levesszük 160° C-ra és folytatjuk a sütést, míg a hús meg nem sül. A húst lapáttal kell megfordítani, nem villával. Csonttal együtt a szárnyasokat, a bárányhúst és más nagyon fiatal húsokat sütjük. Amennyiben a csontok eltávolítása eredményeképpen vékony szelet húsokat kaptunk, érdemes ezeket sütés előtt feltekerni, spárgával átkötözni vagy tűk segítségével összefogni. Ha nem így járunk el, a hús túlzottan ki fog száradni és veszít szaftosságából. A vékonyabb csontokat (miután azokat kivettük a húsból) egy pár szelet sárgarépával és zöldséggel együtt tegyük szintén a tepsibe, a hús alá. A csontoknak köszönhetően egy kis levet nyerünk (szaft) a sütéshez, ez különösen fontos a száraz húsok esetén. A húspróba nagyon fontos, mert ha a hús nem kellően sült meg, az túlzottan kiszáradhat vagy akár trichinellózist is okozhat. A húspróbát sütés végén végezzük, ennek több módozata is van: 

· Szubjektív módszer: az eltelt idő meghatározása, tapintás és vizuális benyomás

· A hús átszúrása egy fapálcika segítségével, annak legvastagabb részén, egészen a hús közepéig. Amennyiben azon a helyen, ahol beszúrtuk a pálcikát, pirosas színű nedvek törnek a felszínre, a hús közepe még nem sült át kellően. Az áttetsző, világos színű nedvek azt jelentik, hogy a hús kellően átsült.

· Objektív módszerrel, erre lehet leginkább alapozni. Ezt a célt szolgálja a hőmérő, a tű vagy a szonda. Ez egyben a legújabb és a legmegbízhatóbb módszer is, azon az elven alapszik, hogy minden sült húsnak megvan a maga, reá jellemző hőmérséklete. A hőmérő a tű végén rendelkezik egy kapilláris résszel, mely a mutatóval speciális gázzal vagy higannyal van összekötve és nagyon érzékeny a hőre. A mérőtű részt beszúrjuk a legvastagabb részbe, egészen a hús közepéig, de úgy, hogy a tű ne érje el a csontot. A mérő mutatója pontosan meg fogja mutatni a hús hőmérsékletét a hús középső részén. Ezzel a módszerrel meg tudjuk állapítani, mely stádiumban van sütési folyamat. A mérést a folyamat végén végezzük. A korszerű pára és légkeveréses berendezések már rendelkeznek a szondával, amelyet még a sütés megkezdése előtt kell a húsba szúrni. A sütési folyamat alatt a berendezés folyamatosan nyomon követi a hús hőmérsékletét, míg a húsközép nem éri el a kívánt vagy a beprogramozott hőmérsékletet.

2. Táblázat Hőmérsékletek a különböző sült húsok közepében 

	SÜTÉS MÓDJA


	HŐMÉRSÉKLET °C-ban
	HÚS TÍPUSA

	SÜLT (NAGYON VÉRES)
	45
	BARNA HÚSOK 

	SÜLT (RÓZSASZÍNES- VÉRES)
	50
	BARNA HÚSOK

	FÉLIG SÜLT
	60
	BARNA HÚSOK ÉS VADHÚS

	SÜLT (TELJESEN)
	70
	BARNA HÚSOK

	JÓL ÁTSÜLT
	75
	MARHA HÚS

	JÓL ÁTSÜLT
	85
	DISZNÓ HÚS ÉS SZÁRNYAS


                            Forrás:Kuharstvo:udžbenik(Főzéstankönyv),J.Žuvela,A.G.M. Samobor 2002.

.

Lé (mártás) készítése a sültből: 

A sült húsból visszamaradt zsiradékot (a serpenyő alján) főzzük fel, hogy elpárologjon a folyadék, majd ezt követően szórjunk rá egy kevés lisztet és rövid ideig melegítsük, míg annak pirosas színe nem lesz. Egy kevés befőzött paradicsomot adunk hozzá (csak a szín kedvéért) és felöntjük tiszta húslével vagy vízzel, egy kis Vegetával ízesítjük majd kb. 10 percig hagyjuk főni és szűrön átszűrjük. Az ilyen módon elkészített lé szép piros színű, fényes, lágy sűrűségű, épp hogy csak felfrissíti a hús felszínét, de semmi esetre nem borítja be azt teljes egészében. Ha a mártás nem kellően fényes, hozzáadhatunk egy kevés vajat vagy disznózsírt. A mártást a hús tálalásakor használjuk fel, a húst leöntjük (felfrissítjük) vele. 

2.8.2.Zöldség sütése 

A sült zöldséget (gumós és a termést hozó zöldségből: krumpli, paradicsom, padlizsán, paprika, tök) sütőben készítjük el. Egész darabban is sülhet, de lehet szeletekre, kockákra szelve, félbevágva, illetve különböző töltelékekkel töltve. Az apróbb darabokból álló zöldséget, illetve a több vízben elkészülő zöldséget magasabb hőmérsékleten készítjük, hogy ne veszítsenek túl sokat a nedvesség tartalmukból, a nagyobb darabokból álló zöldséget, illetve a kevesebb vízben elkészülő zöldséget alacsonyabb hőmérsékleten készítjük. 

2.8.3.Sütemény és pékáru sütése (száraz sütés)

Ezt sütőben végezzük, itt a hőmérsékletet a száraz meleg levegő vezeti el. Így sütjük a: felfújtat, pitét, rétest, biszkviteket, kelt tésztát, kenyeret, különböző pékárut és még sok minden mást is. A száraz meleg kiszárítja a tésztát, ezért jó ötlet a sütőbe vizet spriccelni, hogy a sütemény és pékáru felszíne sima maradjon és fényessé váljon. 

2.8.4. A mikrohullámú sütőben történő sütés 

Rendkívül nagy gyorsassággal történik, mert a hő ereje az élelmiszer középső részén és annak felszínén megegyezik. Az élelmiszerek melegítése a molekulák között súrlódást okoz az elektromágneses térben. A kisebb teljesítményű sütőket többnyire az élelmiszer felmelegítésére vagy felengedtetésére használjuk, a nagyobb teljesítményű, már professzionális felszerelést más termikus eljáráshoz is használjuk. 

2.8.5. Sütés légkeveréses sütőkben (komputeres berendezések) 

300°C-ig a száraz és a nedves levegő kombináció elvén működik. A hőhatás időtartamának és intenzitásának automatikus szabályozásával az élelmiszerek a forró levegő mozgásának és átáramlásának vannak kitéve. A nedves levegőnek köszönhetően lehetséges: főzni, blansírozni, pirítani és ezzel teljességében helyettesíteni a klasszikus főzést, ami fazékban és vízben történik. A száraz levegő segítségével ez a berendezés tud sütni, pirítani, panírozni, stb. megtakarítja az időt, a veszteségeket a sütés során, az energiát, megtartja az élelmiszerek friss természetes színét és természetes ízét, még abban az esetben is, ha egy időben teljesen különböző ételek készülnek. Napjainkban ezekből kisebb kapacitásúak is készülnek, kisebb vendéglátó egységek számára. 

2.9. Párolás 

A párolás az élelmiszerek saját levükben történő puhítását jelenti, párában, egy lefedett edényben. Az élelmiszerek éppen a dinsztelés során veszítenek a legkevesebbet természetes jellemzőikből – ezért ez a legkedveltebb és leggyakoribb technológiai eljárás. 

A párolás 160–200°C történik. A hőt a zsiradék, a folyadék és a vizes pára továbbítja. Párolni lehet a különböző húsfajtákat, a vadat, a szárnyasokat, a halat, a rákokat, a kagylókat, a puhatestűeket és a zöldséget. A párolásra szánt húst ajánlatos nagyobb darabokban hagyni, úgy 1,5-2 kg-ig, de lehet őket hússzelet, filé, bordaszelet, kocka, kivert hússzeletek, színhús, karaj formájában is elkészíteni.  A termikus feldolgozás első lépéseként fontos, hogy szabályos legyen a hús felszíni kérgének a képződése. A fehérjék kicsapódásának köszönhetően jön létre a kéreg és megtartja a hús szaftosságát és jó minőségét. Az eljárás menete: a hús felszínét hirtelen, minden oldalról átsütjük kevés jól felmelegített, cca.200°C zsiradékon, majd ezt követően a húsra ráöntjük a folyadékot ( alap szaft, bor, mártás, pác vagy víz), amely a hús felénél nem érhet magasabban. Az edényt lefedjük és lassan pároljuk  160-180°C hőmérsékleten, sütőben vagy a tűzhely platniján. A folyadék, a zsiradék és a létrejött pára lassan megpuhítják a húst, azt nedvessé, szaftossá teszik, megtartják annak természetes tulajdonságait és saját ízét. Most a mártás leszűrése következik, szükség szerint módosítani kell az ízesítésén. Ízlés szerint a mártáshoz különböző kiegészítőket adhatunk, amelyek az ízt nemesebbé teszik, megváltoztatják a küllemet és ezáltal a mártások új elnevezést is kaptak. Amennyiben a húsokat nagyobb szeletekben pároltuk, tálalás előtt felszeljük őket, egy mély vagy lapos tányérra tesszük, kiegészítjük megfelelő körettel, ráöntjük a mártás és felszolgáljuk. A húsokhoz, míg azok készülnek, adhatunk hagymát, gyökeres zöldséget és hasonló kiegészítőket. Amennyiben öregebb vagy szárazabb húst dinsztelünk, célszerű ezeket egy kis szalonnával megspékelni. 

3.ZÖLDSÉGEK 

3.1. A zöldségek fontossága az élelmezésben 

A mai táplálkozás tudomány álláspontja szerint és az emberi szervezet szükségleteinek figyelembevételével - az étel a növényi és állati eredetű élelmiszerek harmonikus viszonyulásán kell, hogy alapuljon. A helyes táplálkozás tanulmányozásával foglalkozó intézet adatai szerint egy felnőtt emberi szervezet napi mintegy 50 dkg zöldség fogyasztását igényli, ami éves szinten 150 kg jelent. A zöldség nem rendelkezik magas kalória értékkel, de az egyik legnagyobb vitamin, ásványi és (a bélmozgást szabályozó) cellulóz forrást jelenti. A zöldségben gazdag étel egyértelműen fizikai hatást gyakorol az emésztési szervekre. Az új irányzatok és a vendégek érdeklődése azt mutatja, hogy nagy az érdeklődés, és egyre nő a zöldségekből készített ételek iránt. Ezen ételek kínálata semmivel sem marad el a húsos ételek kínálatától. A zöldségek szinte teljes évben tartó gazdag kínálata korlátlan lehetőségeket nyújt azok helyes kiválasztásához és szakszerű elkészítéséhez. A legegészségesebb a friss, nyers zöldség fogyasztása, mert annak a legmagasabb a vitamin tartalma. Azon zöldségek, melyek nagyobb számú bázikus kötésekből állnak (kálium, nátrium, kalcium, vas, stb. bázikus kötései), semlegesítik a savasságot, amely a szervezetben a nagyobb mennyiségű hús, tojás, zsír, fehér kenyér, sajt és hasonló élelmiszerek fogyasztásakor keletkezik. Kiemelten ide tartozik az uborka, spenót, paradicsom, torma, sárgarépa, káposzta, kelkáposzta, stb. A vegetáriánus konyha külön figyelmet szentel a zöldségekből készült ételeknek, ahol valamennyi ételcsoport többnyire növényi eredetű. Fontos, hogy első osztályú zöldségeket használjunk, ezek garantálják az elkészült étel minőségét. A zöldségek elkészítésének több módozata is (pára feletti főzés, párolás, sütés, stb.) jobb, mint a vízben történő főzés; igaz, a zöldséget leginkább így készítik. A főzés során az ásványi sók és a vitaminok feloldódnak, bekerülnek a vízbe, majd utána a vízzel együtt, amikor a zöldséget leszűrjük, ezeket is kidobjuk.  A főzés során a legnagyobb kár a zöldséget akkor éri, ha azt túl sokáig és túl magas hőmérsékleten főzzük. Ennek értelmében, ha vízben főzzük, rövidítsük le a főzési időt és főzzük kevés vízben. A leveles zöldségek nagyobb mennyiségű főzővizet igényelnek, hogy a levélben minél több klorofill maradjon meg. 

A megtisztított és megmosott zöldséget erős forrásban lévő sós vízbe dobjuk és lefedjük. Amikor a víz felforrt, csökkentjük a hőmérsékletet (kivételt képez a leveles zöldség) és lassú tűzön folytatjuk a főzést, míg meg nem puhul. Célszerű lenne az elkészített zöldséget a forrásban lévő vízbe fokozatosan, darabokban vagy kisebb mennyiségekben adagolni. A zöldséget sós vízben főzzük, a víz így jobban megőrzi a biológiai összetevőket és jobb ízt ad. Szükséges és ajánlatos a főzés ideje alatt ellenőrizni, mennyire puhult meg a zöldség, és azt idejében lehúzni a tűzről. 

3.2.  A zöldségelkészítésének főbb módozatai

Egyes népek konyháján azonosak a zöldségek elkészítésének módozatai:

· Franciásan elkészített zöldség – a zöldséget vízben vagy pára felett megfőzzük, lecsöpögtetjük és felmelegítjük a vajon;

· Angolosan elkészített zöldség – a zöldséget vízben vagy pára felett megfőzzük, lecsöpögtetjük és arra hideg vajdarabkákat teszünk​;
· Lengyelesen elkészített zöldség – a zöldséget vízben vagy pára felett megfőzzük, lecsöpögtetjük, vajon pirított morzsával, keményre főtt reszelt tojással és zöldség zöldjével hintjük meg;
· Dalmátosan elkészített zöldség – a zöldséget vízben vagy pára felett megfőzzük, lecsöpögtetjük, ízesítjük olíva olajjal és apróra összevágott fokhagymával.
· Bécsiesen elkészített zöldség – a zöldséget vízben vagy pára felett megfőzzük, rántással gazdagítjuk és ízlés szerint tejfölt adunk hozzá. Nálunk ez mártásként ismert.  
A zöldségeket lehet még más módon is elkészíteni (főzés vízben vagy pára felett, pirítás, rántva, glasszírozás, gratinírozás, stb.) 
3.3. A zöldség alkalmazása az alternatív étrendben 

A modern nomádok köreiben egyre gyakrabban találkozunk olyanokkal, akik személyes és egészségügyi igényeiknek megfelelően egy kicsit más étrend szerint táplálkoznak. Ennek jellemzője, hogy nem fogyasztanak húst és feldolgozott hús alapú készítményeket, hanem ezeket zöldséggel vagy más növényi eredetű élelmiszerrel helyettesítik. Az utóbbi években egyre inkább terjed ez a jelenség szerte a világban. A két domináns csoportot a vegetáriánusok és a makrobiotikusok alkotják.  

A vegetarianizmus olyan életszemléletből ered, mely vallási, neveltetési, egészségügyi, emocionális és ökológiai eredettel bír. A vegetarianizmus nem csak más típusú étkezést jelent, hanem egy külön világlátást és életszemléletet is, melynek egyre több követője van. A vegetarianizmus egy olyan mérvű mozgalmat jelent napjainkban, amely nem egy szigorúan meghatározott ideológia szerint halad, hanem tudatosan és tudományos alapokra építve a hasznos étkezési szokások fejlesztésén és propagálásán tevékenykedik. A vegetarianizmus vonatkozásában megoszlanak a tudományos nézetek. A vegetáriánusok az igen tiszteletre méltó fogyasztók csoportját képezik és általában a fizetőképesebb réteget jelentik. Szerte a világban számtalan szakosodott, vegetáriánus étterem létezik. Egyetlen egy tekintélyesebb vendéglátói objektum sem engedi meg magának azt a luxust, hogy ne tudjon a vegetáriánusok és makrobiotikusok ízléséhez igazított ételeket kínálni. Azon élelmiszerek figyelembevételével, amelyeket a vegetáriánusok fogyasztanak, három csoportra tudjuk őket osztani. Az első csoportba a legszigorúbb elvű vegetáriánusok tartoznak, az úgynevezett vegák – ők csak gabonákból, zöldségből, gyümölcsből (főképp magvas gyümölcsök), készült élelmiszereket, mézet stb. fogyasztanak. A másik csoportot a ovo vegetáriánusok képezik – ők a fent felsorolt élelmiszereken kívül még tojást is fogyasztanak. A harmadik csoportot a lakto-ovogetáriánusok képezik – a fent felsorolt két csoportra jellemző élelmiszerfogyasztáson kívül még tejet és tejtermékeket is fogyasztanak.

A makrobiotikusok a megváltozatott étrendi szokásokban vélik megtalálni az emberi élettartam meghosszabbításának okait. Az elfogyasztott étel olyan élelmiszerekből készül, amely természetes úton előállított és nem tartalmaz tartósító- és növényvédő szereket, antibiotikumot, hormont vagy bármilyen más mesterséges adalékot. Különös figyelmet szentelnek a kiegyensúlyozott táplálkozásra; ez elsősorban a gabonafélékből, leveles és gyökeres zöldségekből, egy kevés halból készült ételeken alapszik, majd követik őket a hüvelyes növények, a gabonafélék csírái, magvak, gyökerek, rostok és tengeri algák. Nagyon kevés olyan élelmiszert fogyasztanak, amelyet nem vetnek alá hőkezelésnek. A állati eredetű élelmiszerek ezen étkezési módban nem kapnak helyet. 

Diétás étkezés – többnyire azok alkalmazzák, akiknek egészségügyi problémáik vannak. Orvosi ajánlásra és orvosi ellenőrzés alatt folyik. A diétát leggyakrabban cukorbetegség, gasztrointesztinális és kardiovaszkuláris megbetegedések esetén alkalmazzák. Az előírt táplálkozási mód be nem tartása jelentősen leronthatja a beteg egészségügyi állapotát, ennek időnként akár komoly következményei is lehetnek. A lakosság körében sajnos elég nagy számban vannak azok, akiknek tartósan diétásan kell táplálkozniuk, de bizonyára akadnak ilyenek vendégeink körében is. Természetesen a jó vendéglátó ezeket vendégeket sem hagyja „éhezni”.  Érdeklődést kell tanúsítanunk problémáik iránt, figyelmesen meghallgatnunk őket és végezetül megbeszélni a számukra legmegfelelőbb étel elkészítését. 

4. HŰTŐ BERENDEZÉSEK, AZ ÉTEL TÁROLÁSA  

Az érzékeny és a könnyen romló ételeket hűtő berendezésekben tároljuk. A hűtő berendezések száma, nagysága és alakja az élelmiszerek fajtájától és mennyiségétől függ.  

4.1. Hűtők 

A hűtők alkalmasak az élelmiszerek, ételek és italok hűtésére. A hőmérséklet bennük + 1 és +8°C között mozog. A könnyen romló ételek itt akár 2-3 napig is tárolhatók. A hűtőt rendszeresen le kell olvasztani, kimosni és fertőtleníteni. A párologtatónál képződő jég szigetel és akadályozza az élelmiszerek megfelelő hűtését.  

4.2.Mélyhútők 

Ezek hosszabb időtartamon át képesek megőrizni az élelmiszer frissességét. 

A hőmérséklet bennük -18°C és -24°C között mozog. Mivel egyes élelmiszerek szezonális jellegűek, ezeket a legmegfelelőbb időben kell lefagyasztani. 

3. Táblázat A hőmérsékletek és az élelmiszerek tárolásának ideje 
	Élelmiszer típusa
	hőmérsékletek °C-ban
	Felhasználható 

	Hús fagyasztása
	- 20 – 22
	8 – 10 hónap

	Hús hűtése
	0 - 2
	2 – 3 nap

	Hal fagyasztása
	- 20 – 22
	3 – 6 hónap

	Hal hűtése
	0 - 4
	2 – 3 nap

	Étel hűtése
	2 - 4
	1 -2 nap

	Szárnyas fagyasztása
	- 20 - 22
	8 – 10 hónap

	Vad hűtése
	1 -4
	8 -10 nap

	Vad fagyasztása
	- 20 -22
	6 - 9 hónap


                            Forrás:Kuharstvo:udžbenik(Főzéstankönyv),J.Žuvela,A.G.M. Samobor 2002.

 4.4.A hűtőberendezések kezelése és karbantartása 

Ahhoz, hogy a hűtő berendezések jól hűtsenek és megóvják az élelmiszerek állagát, a következő szükséges:

· Tegye lehetővé, hogy a levegő szabadon áramoljon a hűtőberendezésen belül, ne tömje azt tele élelmiszerekkel,

· A különleges illatú élelmiszereket és ételeket tartsa külön a többi élelmiszertől,

· Mielőtt az ételt berakja a hűtőbe, szobahőmérsékleten hűtse le azt,

· Valamennyi ételt zárt edényben tároljon,

· A hűtőbe ne tegyen nem tiszta élelmiszereket,

· Kerülje a hűtő gyakori nyitogatását,

· Rendszeresen tisztítsa és fertőtlenítse azt,

· Mindig előbb a régebbi élelmiszert használja fel,

· Az élelmiszert kisebb csomagokban fagyassza le, amennyi elég egy étkezéshez,

· A vajat és a margarint még egy alufóliás réteggel is borítsa be,

· A kemény sajtokat kisebb darabokra szelje (maximum 2,5 cm), majd csomagolja be alufóliába,

· Valamennyi élelmiszer közül a darált hús a legérzékenyebb, ezért nem szabad, hogy közvetlenül érintkezzen az oxigénnel, 

· A már egyszer felengedett élelmiszert nem szabad újra lefagyasztani, 

· Csomagolásnál nyomja ki a még bennmaradt levegőt, mert az kiszárítja a húst, és a hús veszít aromájából, 

· Csak teljesen friss és tisztított halat fagyasszon le, a darabonként becsomagolt hal fokozatosan kell, hogy felengedjen a hűtőben.  

5.  NAPI ÉTKEZÉSEK 
Három fő étkezésből állnak (reggeli, ebéd és vacsora) és kiegészítő étkezésekből (tízórai és uzsonna). A felnőtt ember legalább napi háromszor kell, hogy étkezzen, időben helyesen elosztva, kalóriában és biológiai értékeiben kiegyensúlyozottan. Gyermekek és idősek részére ajánlott a napi élelem bevitelt öt étkezésre osztani. Az ételadagok mennyiségét, összetételét és számát tekintve a szervezet szükségleteihez, az ember által végzett munka jellegéhez, a korához és az egyén egészségügyi állapothoz kellene igazítani. A napi munkaidő beosztásunk gyakran meghatározza, mikor tudunk étkezni. A vendéglátásban a bevett gyakorlat szerint a reggeli 7-9 óra, az ebéd 12-15 óra, a vacsora 19-21 óra között zajlik. Napjainkban az étkezés idejét egyre inkább vendégeink igényeihez igazítjuk.  

5.1.Reggeli 

Az első és a legfontosabb napi étkezésünk. Ajánlatos azt könnyen emészthető, magas kalóriatartalmú élelmiszerekből összeállítani, amelyek rövid időn belül biztosítják azt az energiát, amire munkakezdéskor szükségünk van. Reggelire általában természetes leveket (legjobb a házi ökölógiai termesztésű zöldségeknek és gyümölcsöknek frissen kipréselt leve), különböző meleg italokat, kenyeret, péksüteményt, kenyérre kenhető krémeket, egyéb gabonából készült ételeket, tojást, húsból és füstölt húsáruból készült meleg és hideg ételeket kínálunk. Népek szerint változó, hogy mit adnak reggelire. Most bemutatjuk az egyes típusú reggelik összetételét.

· Az egyszerű reggeli egyfajta italból áll (tej, kávé, tejeskávé, tejes csokoládé, kakaó tejjel, tea citrommal vagy tejjel), kenyérből és péksüteményből. Ez a legegyszerűbb reggeli. 

· A teljes reggeli igen közkedvelt és egy italból és valamilyen kenyérre kenhető krémből áll (a vajat minden esetben felszolgálják, ezen felül lehet dzsem, lekvár és méz), kenyér, péksütemény és torta. 

· A bővített reggeli egy teljes reggeliből áll, amelyet egy zöldség vagy gyümölcslé egészít ki, továbbá kolbász, virsli vagy omlett. 

· A bécsi reggeli egy teljes reggeliből áll, amelyet egy főtt tojás egészít ki (héjában vagy pohárban). Az italok közül a legelterjedtebb a tejeskávé tejszínhabbal. 

· A svájci reggeli egy teljes reggeliből áll, amelyet egypár szelet sajt egészít ki.

· A svéd reggeli egy teljes reggeliből áll, amelyet különböző halételek egészítenek ki. 

· Az amerikai reggeli egy sor ételből áll. Gyümölcslevek (szőlő, narancs, ananász), zöldséglevek (paradicsom, savanyú káposzta), italok (egy nagy pohár igazi laza kávé (ritkán tea), kakaó, csoki, tej, joghurt, kenyér (rozs, fekete, briós, toast és különböző édes kenyerek), kenyérre kenhető: vaj, dzsem, lekvár, gabonafélék (zab- és kukorica pehely, tejben elkészített búzadara, tojásból készült ételek (bevert tojás pirítóssal, szalonnával és sonkával pirított tojás, tojásrántotta paradicsommal vagy omlett), hideg ételek (főtt sonka, szeletelt száraz kolbász, különböző sajtfajták), meleg húsételek (grillezve, különböző kolbászok, bárányhús, pirított szalonna és sonka, különböző stakek, borjú- és disznó bordaszeletek),  zöldséges köretek (pirított vagy főtt krumpli, grillezett gomba, paradicsom), halételek (különböző pirított hal), kompót (őszibarack, aszalt szilva, sárgabarack), meleg édes tészták (különböző palacsinták, toast), gyümölcs (sárgadinnye, alma, körte, grapefruit, narancs).

· A buffet reggeli különböző ételeket kínál: gyümölcs, gyümölcslevek, italok (meleg és hideg), kenyér, toast, pékáru, kenhető krémek, felvágottak, sajtok, pástétomok, tojásból készült ételek, húsból készült meleg ételek, zöldségköretek, gabonafélék, gyümölcs, sütemények és kompótok. 

A étel és az ital választék az objektum árától és kategóriájától függ. Mindabból, amit a buffet asztalon kínálnak, a vendég választhat, és szabadon fogyaszthat. Praktikus, ha nagyobb számú vendéget szeretnénk kiszolgálni viszonylag rövid idő alatt. 

· A népies reggeli kenyérből (búza, fekete, kukorica és pogácsa), hideg és meleg italból (tej, aludttej, meggy és csipkebogyó tea), disznózsírból, tepertőből, kolbászból, tojásból, sonkából, friss túróból és tejfelből, véres hurkából, disznósajtból, gánicából és kölesből, illetve egyéb házias ételből áll. 

5.2. Ebéd

Nálunk a legfontosabb étkezésnek számít. Általában három vagy több fogásból áll: leves, húsétel körettel, saláta és desszert. A szakmai szempontok szerint összeállított fogásokat menünek nevezzük. A menüket meghatározott gasztronómiai szabályok szerint kell összeállítani. Azon országokban, ahol a munkaidő késő délutánig tart nagyobb fontossággal bír a reggeli és a vacsora. 

5.3. Vacsora 

Vacsorára könnyebben emészthető húsételeket kínálunk, melyeket főzéssel vagy grillezéssel készítettünk el. A vacsora menü az esetek többségében hideg és meleg előételből áll, a főétel húsból vagy halból készül, köretből, salátából és desszertből (kompót, sütemény, gyümölcs). Azon népek, akik ebédre kevesebbet esznek, bőségesebb vacsorát fogyasztanak el. Vacsorához a vendégek szívesen elfogyasztanak egy pohár minőségi bort. 

A 3.sz. mellékletben található a komplett reggeli, ebéd és vacsora teríték bemutatása. 

6. VISZONYULÁS A VENDÉGHEZ 

A vendég - az számunkra a legfontosabb személy. Bizonyos kulturális örökségről és hagyományokról soha nem mond le, függetlenül attól, hol tartózkodik. Feladatunk, hogy ittlétét minél kellemesebbé tegyük, azért mindent a vendég érdekének és kényelmének rendelünk alá. 

A kommunikáció és bánásmód kultúrája a lehető legmagasabb szintű kell, hogy legyen. Ha megszólítjuk a vendéget vagy valamit kérdezünk tőle, azt a kellő pillanatban és a megfelelő szavakkal kell tennünk. 

A beszédnek halknak, nem tolakodónak, diszkrétnek kell lennie, egy mosoly kíséretében. Így adjuk a vendég tudtára, hogy jókedvvel, szeretettel végezzük munkánkat, továbbá azt is, hogy a vendéget tiszteljük és örülünk jöttének. Fontos, hogy nagy önkontrollra és önuralomra tegyünk szert, hogy tudjuk uralni érzelmeinket, mert időnként előfordul, hogy a vendégek nincsenek megelégedve a szolgáltatással és ilyenkor egyesek számunkra kellemetlen módon reagálnak. Minden esetben megértést kell tanúsítanunk, türelmeseknek maradnunk, jó szándékúaknak és együttműködőknek. Ha az asztalnál több vendég ül, úgy kell intéznünk, hogy a megrendelt italt és ételt közel egy időben kapják. A hölgyeket, az idősebbeket, a fő vendégeket, az ünnepelteket, a meghívott vendégeket előnyben részesítjük a férfiakkal, a fiatalabb korosztállyal, a kísérőkkel, a meghívottakkal és a vendéglátóval szemben. 

7. JAVASLATOK AZ ÉTKEZÉSEK –MENÜ- ELKÉSZÍTÉSÉHEZ 
A menü egy konkrét étkezéshez (ebéd, vacsora) előre összeállított ételek sorrendjét jelenti.

Javasoljuk, hogy előre tervezzék meg azokat az ételfajtákat, amelyeket az egyes étkezések során vendégeiknek fel szeretnének szolgálni. Célszerű a vendégekkel történő egyeztetés, hiszen csak így tudjuk elkerülni a vendég számára nem kívánatos ételeket, illetve csak ilyen módon tudunk eleget tenni az elvárásoknak. Bármennyire is egyszerű az elkészítendő étel, azt a gasztronómia és a táplálkozás alapszabályai szerint kell összeállítani. A különböző étkezések és alkalmak meghatározzák a vendégek részére felszolgálandó ételek mennyiségét és fajtáját. 

Összetételük alapján a következő menüket különböztetjük meg: 

Egyszerű menü – minimum három fogásból áll (előétel, főétel körettel és salátával, desszert), 

Bővített menü – négytől öt fogásig (hideg előétel, leves, meleg előétel, főétel körettel és salátával, desszert),

· Összetett menü – öttől hét fogásig (hideg előétel, leves, meleg előétel, húsos főétel körettel és salátával, sültek és desszert) és                   

· A menü további fajtái (gazdag, ünnepi és különleges).

A menü összeállításakor mindenképpen figyeljük oda a kiválasztott ételfajták biológiai- és kalória értékére, de a vendéglátásban létezik az úgynevezett „klasszikus menü törvénye” is, amely a következőket írja elő:

 1. A helyes sorrendet, amely szerint az ételeket felszolgáljuk 

2. Egyetlen egy esetben sem lehetnek túlsúlyban a nehéz ételek 

3. Szem előtt kell tartani az aktuális évszakot, a vendégek szokásait, korukat, vallási hovatartozásukat és magát az alkalmat

4. Egyik fő élelmiszer sem ismétlődhet meg a menün belül

5. Egyik főétel elkészítési módja sem ismétlődhet meg 

6. A hangsúlyos színek nem ismétlődhetnek

7. A könnyebb ételek vacsorának ajánljuk.

A 2. sz. mellékelt tartalmazza a helyesen összeállított menüket

8. A BOR ÉS AZ ÉTEL 

Mifelénk, ezen a neves szőlőtermő vidéken nem ritka, hogy szinte minden család készít bort. Ha a vendégek egy jóízű étkezés után megkívánnak egy pohár jó minőségű bort, kívánságukat nagy örömmel teljesítik. Hogy jobban eligazodjunk, hogyan kell megválasztani a bort az ételhez, illetve a bor megfelelő hőmérsékletét, kérjük ki a borszakértő tanácsait. A törvény értelmében a bor annak jótékony hatása révén az élelemhez sorolandó  (amennyiben azt megfelelő mennyiségben fogyasztjuk), viszont nagy mennyiségben elfogyasztva méreggé válik. 

Valamivel bővebben a borról a 4.sz. mellékletben.

8.1. A borok ajánlása bizonyos ételfajtákhoz

Hideg előételhez (sonka, szalámi, kolbász) könnyű rose borokat vagy száraz fehér borokat kínálunk.

A húsos és tojásos előételekhez vagy a húsos mártásokkal tálalt tésztafélékhez könnyű vörös és rose borokat kínálunk.

A fehér húsú főtt halhoz vagy a mártással szervírozott hal mellé régebbi évjáratú és fiatalabb borokat kínálunk. 

A kék húsú sült vagy pirított halhoz fehér, jó erős fehérbor illik, de lehet vörös bort is kínálni. 

Világos húsokhoz, szárnyasokhoz és fiatal állatok húsaihoz száraz és félszáraz fehérbor illik. 

A bárány húsokhoz és szárnyasokhoz száraz és félszáraz bort töltünk a vendég poharába. 

A vadhúshoz erős, testes vörösbor, de ugyanakkor fehér minőségi bor is illik.

A süteményekhez és a fagylalthoz félszáraz pezsgőt vagy édes bort töltsük a vendég poharába. 

A bor hőmérséklete – annak érdekében, hogy kifejezésre jusson a bor bukéja (aromája) és teljes élvezetet nyújtson - a megfelelő hőmérséklettel kell, hogy rendelkezzen. 

- fehérbor 8-12°C
- rose bor 14-18°C
- vörösbor 14-18°C
- fajsúlyosabb vörös borok 18-20°C
- pezsgők 6- 9°C

Amikor a fehérbort lehűtjük vagy a vörösbort a szobahőmérséklethez igazítjuk, vigyázzunk a hirtelen hőmérséklet-változással.

        4. Táblázat A borok ajánlása bizonyos ételfajtákhoz
	Ételfajták
	Borfajták
	A borok hőmérséklete
	Ajánlás 

	Hideg előételek (sonka, szalámi, kolbász) 
	könnyű rose borok vagy száraz fehér borok 
	14-18°C
	Zöldszilváni, Rajnai rizling, Graševina (rizling-ford.megj.), Frankovka (frank bor-ford.megj.), Merlot, Zelenac Kutjevo 

	Húsos és tojásos előételek, húsos mártásokkal tálalt tésztafélék 
	könnyű vörös és rose borok 
	14-18°C
	Merlot rose, Frankovka rose,Merlot,Frankovka

	fehér húsú főtt hal és mártással szervírozott hal
	régebbi évjáratú és fiatalabb borok
	8-12°C
	Rajnai rizling, Chardony, Fehér pinot, Goldburger, Graševina , Szilváni

	kék húsú sült és pirított hal
	erősebb fehér borok, vörös borok  
	14-18°C
	Sauvignon, Rizvanac (műller thurgau), Rajnai rizling, Frankovka, Merlot

	Világos húsok, szárnyasok és fiatal állatok húsa
	száraz és félszáraz fehérborok
	14-18°C
	Pinot fehér, Kraljevina (Prigorjei bor –ford.megj.), Zöldszilváni, Szürke pinot

	Barna húsok és szárnyasok 
	száraz és félszáraz borok
	
	Frankovka, Pinot noir, Merlot, Cabernet Sauvignon, Sauvignon

	Vadhúsok
	erős, testes vörösbor, fehér minőségi bor
	18-20°C
	Cabernet Sauvignon, Frankovka, Merlot, Pinot noir, Fehér pinot, Szürke pinot, Sauvignon

	Sütemények és fagylaltok
	Félszáraz pezsgő és édes borok
	6- 9°C
	Traminac-ledena berba (Tramini jégbor), Graševina-ledena berba, száraz bogyók kiválogatása, Baranjac-pjenušac Belje (Baranyai pezsgő-ford,)


*. Amikor a fehérbort lehűtjük vagy a vörösbort a szobahőmérséklethez igazítjuk, vigyázzunk a hirtelen hőmérséklet -változásokkal.

9. ÉTEL ÉS ÉTKEZÉS HIGIÉNÉS SZABÁLYOK  
9.1. Étel, egészség, higiéné 

Az újabb tudományos felfedezések következményeként, melyek sok betegség okát a helytelen és egészségtelen táplálkozásban látják, ezek nagyban hozzájárultak, hogy gyökeres változások álljanak be a megszokott étkezési szokások megváltoztatásában és a receptkínálat a napjaink fogyasztójának ízléséhez történő hozzáigazításában. A zsírbevétel jelentősen csökkent, főképp a zsírsavakat tartalmazó zsíroké, amelyek hozzájárulnak a szervezetre káros (érrendszeri megbetegedések kiváltója, mely térségünkben a halálozási okok között igen rossz mutatókkal rendelkezik) koleszterin képződésében. Sok rákos és más megbetegedés szintén az étrendhez köthető. A potenciális vendégeink között sok az olyan, aki, míg „szaladt a pénz után” elveszítette egészségét, most viszont bármit odaadna, hogy azt visszanyerje vagy legalább jobbá tegye. A helyes és az egészséges táplálkozásnak köszönhetően, továbbá a rossz táplálkozási szokások megváltoztatásával jelentősen jobbítható egészségügyi állapotunk, egyes betegségek kialakulása pedig lelassítható vagy akár le is állítható. Miután tudatában vagyunk, mit kell tennünk egészségünk érdekében, készen állunk arra, hogy az egészséges ételre akár kisebb vagyonokat költsünk. Annak köszönhetően, hogy még mindig rendelkezünk hosszú éveken át érintetlenül álló (vagyis vegyszermentes) mezőgazdasági területekkel, lehetőségünk van arra, hogy egészséges ökológiai gazdálkodást folytassunk, mely mentes a műtrágyáktól és a különböző kémiai anyagoktól. Az ilyen élelmiszernek jelentősen nagyobb az eladási értéke, a belőle elkészített étel pedig igazi vendégcsalogatóvá válhat. Elég ha ezeket helyesen és jó minőségben készítjük el, prezentáljuk, tálaljuk, értékesítjük, ezzel viszont hozzájárulunk az egészség megőrzéséhez. 

A mezőtől az asztalig hosszú út vezet, az ételfertőzés lehetőségei pedig igen nagyok. A nem megfelelő csomagolás és szállítás, a rossz állapotban lévő és nem megfelelően beállított hűtő berendezések, a élelmiszer érintkezése a fertőző betegségeket hordozó emberekkel, a nem megfelelő kezelés és hőkezelés és sok más tényező az élelmiszert az emberi szervezet számára károssá tehetik. Azok az élelmiszerek, amelyek a feldolgozás, tárolás és értékesítés során biológiai, kémiai és fizikális ráhatásoknak vannak kitéve, a nem megfelelő körülmények között könnyen romlanak és károsan hatnak az emberi szervezetre. Amennyiben az élelmiszer színe, szaga, íze, külleme vagy szilárdsága megváltozna, az higénés szempontból elfogadhatatlanná és felhasználatlanná válik. 

9.2. Az élelmiszerfertőzés okai 

1. Azon fertőzött személyek, akik a fertőző betegségek okozóit az élelmiszerre vagy az ételre nem tiszta kezeikkel, a bőrön található gyulladásban lévő vagy gennyes elváltozásokkal, orr- vagy garat fertőzött cseppeivel, stb. viszik át. Az élelmiszeren megtelepedve a kórokozók szaporodnak, van olyan is, amelyik mérget bocsát ki. 

2. A helytelen tárolás, amely lehetővé teszi a hozzáférést a rovarok, a rágcsálók számára; a tiszta és nem tiszta élelmiszerek vegyítése (hús, kenyér, krumpli). 

3. A nem megfelelő szállító eszközök (a tiszta élelmiszerek nem tiszta kocsiban történő szállítása vagy a húsé hűtőberendezés nélkül), stb. 

9.3. A tisztaság szerepe az élelmiszer fertőzések megelőzésében 

Azon helyiségekben, amelyekben készítjük az ételeket, feltétlen és rendszeres tisztaságnak kell uralkodnia: kezdve a nyersanyagok beérkezéstől egészen a készételek tálalásáig. 

Hogyan lehet elkerülni az élelmiszerek egymás közti fertőzését:

· Ugyanazon a munkafelületen ne szelje a nyers húst, majd tisztítsa a zöldséget 

· Soha ne szelje ugyanazon a deszkán és ugyanazon késsel (higiénés tisztítás nélkül) a nyers, sült és a főtt húst

· Ne keverje össze a tiszta és a már felhasznált edényeket, ezeket helyezze két elkülönített felületre

· Az étellel terjedő fertőzések terjedésének ellenszerei: dezinfekció (irtás és a szaporodás meggátolása), dezinszekció (rovartalanítás) és deritizáció (rágcsálók elleni védekezés).

· Mielőtt nekiállna az étel készítésének, feltétlenül az előírásnak megfelelően mossa meg kezeit szappannal a folyóvíz alatt. Használjon folyékony fertőtlenítő szappanokat, majd kezeit törölje szárazra egyszer használatos papírtörlőkkel vagy a meleg levegővel működő kézszárító alatt.

· A bőrön lévő vágásokat és karcolásokat védje meg kötéssel, ragasztó csíkokkal vagy védő kesztyűvel, mert a sérült bőr érzékenyebb a fertőzésekre

· Kezein ne hordjon gyűrűt, hosszú lakkozott körmöket, a körömágy bőrét távolítsa el 

· Amennyiben az élelmiszernek megváltozott a színe, szaga, íze vagy külleme, vagy nem tudjuk pontosan mennyi ideig volt hűtőn kívül, azonnal ki kell vonni a forgalomból

· Megfelelő főzési eljárással (a teljes hőkezeléssel) el tudjuk pusztítani a mikroorganizmusok többségét (kivétel: botulism, itt a mikroorganizmusok a főzés megkezdése előtt méreganyagokat bocsátanak ki). az élelmiszer legmélyebb rétegeiben a hőmérséklet el kell, hogy érje a 70 °C, legalább fél órán keresztül. 

· Az előző nap elkészített ételeket kerüljük, amennyiben mégis felhasználásra kerülnek, nem elégendő csupán felmelegíteni, hanem egypár percig főzni kell azokat

· A természetben történő ételkészítéskor az élelmiszereket hűtőtáskában kell szállítani, kerülni kell érintkezésüket a rovarokkal

· Tartsa be a tárolásra, annak helyére, időtartamára és a hőmérsékletre vonatkozó előírásokat

· A friss húst és halat tárolja a hűtő alján és vigyázzon, hogy ne érintkezzen más élelmiszerrel

· A kést és a deszkát, amelyet a nyers élelmiszer elkészítése során használt, az előírásoknak megfelelően mossa el

· Kerülje azon ételeket, amelyek a nem megfelelően hőkezelt tojásból készülnek

· A fagyasztásból felengedett élelmiszereket azonnal főzze meg és ne fagyassza újra

· Az ételt tálalja mindjárt annak elkészülte után, ha felmelegíti őket, az étel középső részen el kell érni a legalább  70°C hőmérsékletet. 

· Kerülje a krémeket és a krémmel készült süteményeket, a majonézt, francia salátát, amennyiben nem friss készítésűek – a nyári melegek felgyorsítják a romlási folyamatokat 

· Ha marad valami az étkezést követően, azt minél előbb hűtse le és tegye be a hűtőbe

· A baktériumok elszaporodását a 4°C alatti hőmérséklettel lehet kivédeni, a legnagyobb veszélyt a 8°C és 65°C közötti hőmérsékletek jelentik

· Ha olyan ételt készít, amely tartalmaz friss tojást (tojás ital, fagylalt, mártások), használjon pasztőrözött tojást; ezeket az élelmiszerüzletek hűtőberendezéseiben fogja megtalálni, vagy héjjal rendelkező tojást 

· Soha ne használón olyan gombát, amelyet nem ismer elég jól, ezek lehetnek akár halálosak is

· Az ételt ne hagyja hátra nyitott konzervekben.

A higiéne alatt értjük a tér, falak, padló, bútor, konyhai textilek, edények, készülékek, berendezések, eszközök, evőeszközök rendszeres karbantartását is.

A falak tisztántartása típusuktól függ. A meszelés egy évben legalább egyszer ajánlott. 

A falat borító kerámia lapokat legalább napjában egyszer le kell mosni.

A padlózatot is napjában egyszer, típusuktól függően, mossuk vagy tisztítjuk.

A bútort (annak anyagától függően) napjában egyszer portalanítjuk: lemossuk vagy áttöröljük.

A konyhában használatos textíliát napjában egyszer, szükség esetén akár többször is le kell cserélni.

Az asztalterítőt minden étkezést, minden kiszolgált vendéget követően leszedni és kimosni.

A fehér edényeket mossa elkülönítve a sötét színűektől, ajánljuk a mosogatógépben történő tisztításukat.

9.4. Személyi- és munkahigiéne 

A tisztaság az alapja annak, hogy a vendégek jól érezzék magukat abban az objektumban, ahol idejüket éppen töltik. Az asztal- és ágyneműt rendszeresen cserélni kell. A higiénés szabályok betartása érdekében a legcélszerűbb természetes anyagokból készült asztal- és ágyneműt használni, amit ki lehet főzni, majd magas hőfokon kivasalni. Mindazt, ami terítéskor az asztalra kerül, az előírásoknak megfelelően mossa le, fertőtlenítse és mielőtt a vendég elé tenné, finoman törölje át. Az asztal terítését a vendég érkezte előtt végezze el, hogy feleslegesen ne képződjön por a terítéken. A poharak és az étkészlet azon részeit, amelyhez a vendég ajkaival hozzáér, soha ne fogja meg kézzel. Külön figyelmet fordítson arra, hogy a megterített helyiségbe ne jusson be légy, rovar vagy rágcsáló. Ugyanilyen fontossággal bír a felszolgáló és a szakács személyi- és munkahigiénéje, az nem hagyhat maga után semmi kívánnivalót. Mit értünk ezalatt? A rendszeres és az előírásoknak megfelelő kézmosást, mosdást, tusolást, a száj és szájüreg ápolását, a haj ápolását, borotválkozást, hajvágást, ápolt kezeket, levágott körmöket, törvény által előírt, tiszta és kivasalt védőruhát, lábbelit, odafigyelést az általános egészségügyi állapotra, rendszeres epidemiológia vizsgálatot. 

A fogyasztók egészségének védelme érdekében az egészségügyi felügyelőség vizsgálja a dolgozók egészségügyi állapotát, a munkatér, tisztálkodási helyiségek, raktárhelyiségek higiénés feltételeit, az egészségügyi előírásoknak való megfelelősségüket, az élelmiszerek felhasználhatóságát, stb. Ezért gyakran vesznek a mikrobiológiai vizsgálaton bevizsgálandó mintákat: ételmintát, a munkafelületekről, edényről, porcelánról, pohárról, a dolgozók kezeiről. Előfordul, hogy vizsgálatok eredményeképpen az objektumot akár egy időre be is zárják.

9.5.  Az étel, mint a fertőzés forrása 

Azon betegségeket, amelyek emberről emberre és állatról emberre terjednek, fertőző vagy infekciós megbetegedéseknek nevezünk. A korokozók lehetnek mikroorganizmusok, betolakodók vagy paraziták. A mikrobák, miután behatolnak a testbe, elszaporodnak, és mérgező anyagokat – tokszinokat-bocsátanak ki a befogadó testébe, majd ez intoxinációhoz (mérgezés) vezethet, komolyabb esetekben akár halállal is végződhet. Ezek közvetlen érintéssel (nem tiszta kezek), mosatlan étel, fertőzött kútvíz, rovarok, rágcsálók, cseppfertőzés, fertőzött étel, étkészlet, asztali textilek, tányérok és egyéb úton terjedhetnek. 

Az élelmiszerek, az étkészlet és a kezek higiénéjének fontos szerepe van a fertőzés terjedésének megelőzésében. Fontos, hogy a bakteriumoknak ne biztosítsuk azokat a feltételeket, melyekben jól szaporodhatnak. 

Az ételmérgezés megnyilvánulási formái a hasmenés és hányás, esetenként ezt hőemelkedés is követheti. 

Az az objektum, melyben a vendégek átélték az ételmérgezés valamennyi kellemetlenségét, nehezen nyeri vissza elismertségét, mert a vendégek szívesen elkerülik azt, és a bevétel is csökken. Amennyiben betartja az élelmiszerekre és azon helyiségre vonatkozó higiénés előírásokat, amelyekben az ételek készülnek és találva vannak, sikerül majd elkerülnie az ételfertőzést. 

9.6. Szalmonella és trichinellózis 

Ez a két leggyakoribb betegség, amely a szalmonella és a trichinellózis által fertőzött étel fogyasztásából ered. Komoly egészségügyi következményei vannak. Nem ritka, hogy egyszerre nagyobb számú fogyasztó is megbetegszik, mivel több ember is evett a fertőzött húsból. A betegség forrása az emberek esetében az élelmük forrása, vagyis a beteg házi állatok. 

9.6.1 Szalmonella 

A szalmonella a belek bakteriológiai infekciója. Különböző szervekben szokott megtelepedni, de leggyakrabban a csontokban, izületekben, tüdőben, agyhártyában és vesében. Az emberek az állati eredetű fertőzött élelmiszerek, úgy, mint tojás és tojásos készítmények (édességek, krémes sütemények, majonéz), tejtermékek, hús és hústermékek fogyasztásán keresztül kapják meg. Kiemelkedően veszélyes lehet a csirke- és a pulykahús. A fertőzés beállhat úgy is, hogy a fertőzött étel megérintését követően Ön nem mos kezet. Figyeljen oda, hogy ne használja ugyanazt a készletet a nyers és a hőeljárásnak alávetett húsokhoz. Az élelmiszert tárolja megfelelő hőmérsékleten, jól karbantartott hűtőberendezésekben. A húst és a tojást mindig jól főzze meg. Soha ne fogyasszon nyers húst. 

9.6.2. Trichinella 

A Trichinella, a bakteriológiai megbetegedés, amely a fertőzött hús fogyasztásán keresztül terjed. Bekerül a véráramba és továbbterjed valamennyi szövetbe. Komolyabb esetekben halálos kimenetelű szepszist okozhat. A háziállatok közül leggyakoribb a disznó fertőzöttsége. A húsokat feltétlenül nézesse át hatósági állatorvosi trichinella vizsgálaton. A hús szárítása, sózása és füstölése nem öli meg a lárvákat. A hús 3 héten keresztül - 15°C-on történő folyamatos tartása megöli a lárvákat, ugyanezt el lehet érni hirtelen fagyasztással is -15°C-on. A hús főzése és sütése a legmegbízhatóbb ellenszere a fertőzéseknek. 

10. ZÁRSZÓ 

Ezen a néhány oldalon keresztül nem volt egyszerű áttekinteni mindazt, amire Önöknek szükségük lehet a vendéglátói tevékenységek és szolgáltatások ellátásában. Amennyiben hosszú távú sikerre vágyik, figyeljen oda, mit kívánnak a vendégek, olvasson szakirodalmat, tanuljon másoktól, nézegesse az internet oldalakat és – végezetül- szüntelenül fektessen be: önmagába és az Ön objektumába. A vendégek napról napra igényesebbek, főképp a mély zsebbel rendelkezők, és Ön épp ezekre vágyik. Ha minden jól megy, ne lazítson, ez csupán annyit jelet, hogy jó úton halad. Továbbra is harcoljon a minőségért, egyedül így sikerül fennmaradnia és a birtokán szolidan gazdálkodnia. 

Sok sikert ehhez! 

5.4. A magyar konyha és a magyar borok 

Vitathatatlan, hogy a magyar konyhát az európai konyha legjobbjai közé lehet sorolni; itt is a cseh és az osztrák konyha hatásai érezhetők. A minőség mögött az ételek külön elkészítési módja áll. A híres paprikásnak, gulyásnak és pörköltnek a különleges ízt a disznózsíron megpárolt vöröshagyma adja, melyet az őrölt fűszeres paprika egészít ki. A húst saját levében párolják, lefedve, egészen lassú tűzön. A túl sok lé vagy folyadék, illetve a hirtelen dinsztelés drasztikusan csökkenti az étel ízét. A disznózsír, a pirospaprika és a hagyma csodálatosan kiegészítik egymást, mert ízletesek, a szép piros szín viszont serkenti az étvágyat. Az olajban a paprika veszít színéből. A hagyma és a rántás elkészítése minden egyes ételnél különbözik, ezért van mindegyiknek egyedi íze. Különösen a tűzpiros színt és az enyhén csípős ízt kedvelik az ételek esetében. Tévhit, hogy a magyarok az ízesítésnél korlátlanul használják az erős paprikát. Az ételeik valóban csípősek, de nem annyira, hogy a paprika íze nem hagyná érvényesülni a többi ízt. Sőt, az ő paprikás ételeik a szín, illat és az íz harmóniáját képezik. Külön figyelmet szentelnek a paprikának, a Szegedi paprikájuk Európa-szerte jól ismert márka. A főzési technikájuk más ételek elkészítésében is kifejezésre jut. A tejföl gyakori kiegészítője az ételeknek. A csirkepaprikás, székelygulyás, túrós csusza elképzelhetetlenek tejföl nélkül. A tészták nem számítanak ritkaságnak, közismertek a tésztával készült sült és főtt ételek, mint pl. a túrós csusza, sonkás tészta, szilvás gombóc. A szokásos előételek helyett különböző leveseket tesznek az asztalra, a legismertebb a gulyásleves csipetkével.  A sós ételek mellett ott sorakoznak az édességek is, olyan, mint: Dobos torta, Rigó Jancsi, Rózsika szelet. Sokak véleménye szerint a piros paprikával (endofrin tartalmú) készült csípős ételeknek, a hagyományos népzenének és táncnak köszönhetően a magyarok az európai népek legtemperamentumosabb népei közé sorolhatók. A magyar konyha bőven tartalmazza a húst, halat, túrót, paprikát, káposztát, fokhagymát, stb. Hogy hogyan viszonyulnak a magyarok az ételhez, azt tükrözi a következő közmondás is: „Sokat egyél és lassan”. Hogy teljes legyen az étkezés által nyújtott élmény, a jó ételt jó nedű követi. 

A legismertebb ételekhez, melyek a határon kívüli fogyasztókat is meghódították, a gulyásleves tartozik.

Gulyásleves

Szükséges élelmiszerek 6 személy részére: 35 dkg. Marha nyak, 8 dkg. szalonna, 8 dkg. disznózsír,  50 dkg. krumpli, 1. zöldpaprika, 1.nagyobb paradicsom, 15 dkg. hagyma, 2 dkg. fokhagyma, egy nagyobb babérlevél, kiskanál majoránna, egy kevés kömény,  egy kanál őrölt pirospaprika, só igény szerint,  és egy kanál apróra összevágott zöldség zöldje. A csipetkéhez egy tojásra és 15 dkg. lisztre lesz szüksége. 

Elkészítés:

A hagymát apróra összevágni és zsíron dinsztelni, hogy aranysárga színt kapjon, hozzátenni a kb. 1 cm darabokra összevágott marhahúst, a füstölt szalonnát és a friss paprikát, és lefedve, nagyon lassú tűzön párolni. Amikor a hús leve elpárolog, hozzáadjuk a pirospaprikát, megkavarjuk, hogy átmelegedjen, majd felöntjük 2 liter vízzel. Lassú tűzön főzzük, közben hozzáadjuk a babérlevelet, majoránnát, köményt, a meghámozott és felkockázott paradicsomot és krumplit. Főzzük mindaddig, amíg a hús meg nem puhul, majd belefőzzük a lisztből és tojásból elkészített egészen apró csipetkét. Megszórjuk az apróra összevágott petrezselyemmel. 

Magyarország borai

A borok választéka igen nagy. A rossz marketing politika következtében a magyar borok hosszú ideig nem az őket megillető pozíciót foglalták el. A legismertebb magyar bor a Tokai, az édes desszertbor. Kiváló bukéjának és minőségének köszönhetően már rég túllépte a nemzeti határokat. A történelmi feljegyzésekből tudjuk, hogy az első szőlővesszőt még a XII században ültették Tokaj környékén. A legismertebb fajták: a száraz fehér Chardonnay és Rizling, a félszáraz Zöldszilváni, Hárslevelű, Szürkebarát, félédes Tramini és az aromás Muskotályos. A száraz borok közül a Kékfrankos, Burgundi, Porto, egyebek. A pálinkát sárgabarackból, szilvából és meggyből nyerik. A magyar ételkülönlegességekhez jól megy a sör is. Az Unicum keserű likőrt apperitív és étvágygerjesztőként kínálják: negyven fajta magyar fű áztatása során nyerik, a gyártási technológiát féltve őrzi a Zwack család. 

7. FOGALOMTÁR 

Forrás :V.Galičić.Riječnik ugostiteljsko turističkih pojmova (vendéglátó-turisztikai fogalmak szótára)(1999).Fintrade & tours d.o.o., Rijeka.

Ā la vild –  a házi állatok húsának a vadhús példájára történő pácolása 

  Bonviván – az az ember, aki szereti a jó életet és a testi élvezeteket

Buké – az ital nemes illata 

Enológia – a bor ismerete, a szőlőtőke gondozásának és a bor készítésének és tárolásának tudománya

Enologus – a bor szakértője 

Enogasztronómia – az étel és a bor összepárosításának tudománya 

Etnogastronómia – népi, házi ételek – egy bizonyos égtájra jellemző ételek, helyi élelmiszerekből az adott helyre jellemzően, hagyományosan elkészített ételek. Csak az alapfűszerek használata engedélyezett (ezeket megszokott környezetünkben nem tudjuk előállítani), ezek mellőzése megkérdőjelezné az étel minőségét (só, bors, babér, stb.) Ez a mi legerősebb adunk a falusi vendéglátásban, ebben rejlik a falusi turizmus sikerének titka. 

Garnírozás – egy bizonyos étel körberakása, díszítése, füszerek és köretek hozzáadása az ételhez 

 Garnitúra – olyan kombináció, amely több köretből áll (zöldség, tészta, gomba, máj, velő, stb.)  

Gasztronómia – görög eredetű szó, a gaster (has, gyomor) és a namos (szabály, módozat) szavakból állt össze.  Napjainkban a gasztronómia fogalma alatt az étel elkészítésének tudományát értjük, továbbá a különböző ételek és azok elkészítésének alapos ismeretét és a válogatott étel és főzéstudomány kultuszát . 

Gasztronóm – a finom ételek és azok elkészítésének ismerője és kedvelője, ínyenc 

 Gurman – válogatós falánk ember, nyalánk ember, aki szeret sokat és jót enni 

Hedonizmus – elégedettség, élvezet  

Makrobiotikus étterem – kis mennyiségű ételek készítése zöldségből, gabonaneműekből, tengeri algákból és halakból; az étterem konyháján felhasználásra kerülő élelmiszerek ökológiailag tiszta környezetből származnak

Sommelier – képzett személy, kinek érzékszervei különösen érzékenyek, az étel és a bor kitűnő ismerője; ő ajánlja a vendégeknek az ételhez a megfelelő bort.

Helyes táplálkozás – az, amely a szervezet számára biztosítja mindazon összetevőket, amelyek a szervezet szabályos működéséhez elengedhetetlenek, az egyes összetevők helyes arányának figyelembevételével. Az élelmiszerek fehérjékből, szénhidrátokból, zsírokból, vitaminokból, ásványokból, oligo-részecskékből, vízből és cellulózból állnak.

Egészséges étel – az, amely természetes úton készült, ökológiai gazdálkodásból, kémiai szerek alkalmazása nélkül (herbicidek, peszticidek, akaricidek). 

Az egészséges élelmiszer előállítása sokkal többe kerül, mert a terméshozam sokkal alacsonyabb és sokkal több emberi erőkifejtést igényel. De lehet kifizetőbb is, amennyiben a birtokunkon kínáljuk azt. Napjainkban az emberek mindent megtesznek azért, hogy visszanyerjék a pénzhajszában elveszített egészségüket, vagy legalább javítsanak azon. Ebben a világban, ahol egyre jobban különválnak a gazdagok és a szegények, egyre több van belőlük. 

Pannon turizmus: Szakmai képzéssel a minőségi Pannon turizmusért 








   





Szerző : Jelica Černi, prof., Vendéglátó-turisztikai iskola, Osijek Osijek

